# Ametlla

L'ametlla o ametla és el fruit de l'ametller o ametler (Prunus dulcis), encara que també es denomina «ametlla», per extensió, a la llavor de qualsevol fruit drupaci, per exemple, l'«ametlla» del préssec. Posseeix una pel·lícula de color canyella que l'envolta, a més d'una closca exterior que no és comestible i que representa un pes important del fruit, de forma que la part comestible es redueix a un 40%.
El terme ametlla procedeix d'una arabització de màndorla i aquesta de la paraula llatina amyndăla, que per la seva part és una variació d'amygdăla.

## Varietats

* La Marcona és la varietat més coneguda. Es tracta d'una ametlla rodona i grossa, dolça i amb poc percentatge d'amargor. És una de les més utilitzades, la més cara i la més demandada per la indústria rebostera i torronera. Un cop extreta la closca, es torra fins que adquireix el to desitjat per a l'elaboració de torrons durs o tous. Serveix de base per a les Indicacions Geogràfiques Protegides Torró de Xixona i Torró d'Alacant, així com per a la Denominació de Qualitat Massapà i els tradicionals crocants aragonesos. Així mateix, en tenir en la seva composició menys oli, s'acostuma a fer servir en la producció d'ametlles fregides.
També reben altres denominacions:
* L'ametlla mollar, a la qual posseeix una pela tova fàcil de trencar.
* L'ametlla amarga, que és verinosa perquè conté amigdalina, un glucòsid cianogenètic què, en mastegar-la, entra en contacte amb la saliva i s'allibera l'àcid cianhídric. L'amigdalina es troba en una proporció d'1 mg per ametlla, i una quantitat de 100 g d'ametlles amargues resulta letal per a un adult. L'amigdalina es troba en menor proporció en els ametllons d'ametlla i en les llavors de totes les espècies del gènere prunus.

## Ús alimentari

Cada 100 g d'ametlla comuna aporten un valor energètic de 2.408 kJ o 575 kcal, a més de les respectives dosis de vitamines B1 o tiamina (0,211 mg), B2 o riboflavina (1,014 mg), B3 o niacina (3,385 mg), B5 o àcid pantotènic (0,469 mg), B6 (0,143 mg), B9 o folat (50 mg) i una important quantitat de vitamina E (26,22 mg). També és valuosa l'aportació de minerals essencials com el zinc, ferro, calci, magnesi, fòsfor i potassi.
A la cuina catalana l'ametlla, com altres fruits secs mediterranis, és molt utilitzada com a ingredient en l'elaboració de postres tradicionals: com els torrons, els massapans, els pastissos, etc. També són utilitzades com a acompanyant a formatges com el rocafort. A més també se'n fan gelats i dolços (com les catànies). És un ingredent habitual de la picada que es fa per afegir a les salses. De manera líquida, fins i tot pot ser consumida en forma d'orxata d'ametlla. Naturalment, també es mengen simplement soles com a aperitiu sec.
L'explosió de la demanda de llet d'ametlla com a alternativa a la llet de vaca ha provocat la proliferació de monocultius d'ametller, amb un important impacte sobre els ecosistemes afectats.

## Altres usos

L'oli d'aquest fruit és utilitzat com emolient, i l'essència d'ametlles amargues, en perfumeria, per la seva aroma. També té altres usos l'ametlló, que és el fruit tendre i immadur.

## Xifres de producció

L'any 2011 la producció d'ametlles va ser d'1.942.242 tones, situant Espanya com a segona productora mundial, darrere dels Estats Units, que controla la meitat de la producció del planeta. Els deu primers productors d'ametlla l'any 2011 varen ser: La producció a Espanya es concentra a les comunitats del litoral mediterrani: Catalunya, País Valencià, Balears (Mallorca), Regió de Múrcia, Andalusia i Aragó. La producció total del 2009 fou de 282.100 tones.
    PaísProducció (Ohms)Percentatge del total Estats Units731,23637,64% Espanya211,71710,94% Iran167,6098,62% Síria130,2966,71% Itàlia104,7905,39% Marroc96,2314,95% Turquia69,8383,59% Tunísia61,0003,14% Afganistan60,6113,12% Xina42,0002,16%

## Vegeu també

* Ametlla d'Arenys
* Prunus dulcis
* Nou (fruit)
* Fruit sec

## Notes i referències

* ↑ «ametlla» Diccionari Normatiu Valencià. Acadèmia Valenciana de la Llengua.
* ↑ «ametlla». Diccionari de la llengua catalana de l'IEC. Institut d'Estudis Catalans.
* ↑ «ametla» Diccionari Normatiu Valencià. Acadèmia Valenciana de la Llengua.
* ↑ «ametla». Diccionari de la llengua catalana de l'IEC. Institut d'Estudis Catalans.
* 1 2 Reial Acadèmia Espanyola. «Almendra» (en espanyol). Diccionari de la Llengua Espanyola (vintena segona edició). [Consulta: 4 juny 2011].
* 1 2 USDA. «Nuts, almonds. Nutrient Data Laboratory.» (en anglès). USDA National Nutrient Database for Standard Reference. [Consulta: 4 juny 2011].
* ↑ «Espanya, segon productor mundial d'ametlla». SaborMediterráneo. [Consulta: 5 juny 2011].
* 1 2 Organització de les Nacions Unides per l'Agricultura i l'Alimentació. «FAOSTAT». Arxivat de l'original el 2012-06-19. [Consulta: 2 setembre 2013].

## Enllaços externs

* FAOSTAT Arxivat 2012-06-19 a Wayback Machine., xifres de producció d'ametlles i d'altres productes.